
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση κανονισμού διδακτορικών σπουδών του 
τμήματος Μηχανικών Η/Υ και Πληροφορικής της 
Πολυτεχνικής Σχολής του Πανεπιστημίου Ιωαννί- 
νων. 

2 Έγκριση κανονισμού διδακτορικών σπουδών του 
τμήματος Φιλολογίας της Φιλοσοφικής Σχολής 
του Πανεπιστημίου Ιωαννίνων. 


ΑΠΟΦΑΣΕΙΣ 

( 1 ) 

Έγκριση κανονισμού διδακτορικών σπουδών 
του τμήματος Μηχανικών Η/Υ και Πληροφορι¬ 
κής της Πολυτεχνικής Σχολής του Πανεπιστημί¬ 
ου Ιωαννίνων. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 

(Αριθμ. Συνεδρίασης 1043/2/15.2.2018, θέμα 9ο) 

Έχοντας υπόψη: 

Ι.Το π.δ. 746/1970 «Περί Ιδρύσεως Πανεπιστημίου 
εν Ιωαννίνοις». 

2. Το π.δ. 105/2013 «Μετονομασία Τμήματος και 
ίδρυση - συγκρότηση, κατάργηση και ανασυγκρότη¬ 
ση Σχολών στο Πανεπιστήμιο Ιωαννίνων» (ΦΕΚ 137/ 
5-6-2013, τ.Α'). 

3. Τις διατάξεις των παρ. 1,2 και 3 του άρθρου 27 του 
ν. 4452/2017 (ΦΕΚ 17/15-2-2017, τ.Α'). 

4. Τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» (ΦΕΚ 114/ 
4-8-2017, τ.Α'). 

5. Την υπ' αριθμ. 163204/Ζ1/29-9-2017 εγκύκλιο του 
Υπουργείου Παιδείας, Έρευνας και Θρησκευμάτων. 

6. Την παρ. 3ε, του άρθρου 9, του ν. 3685/2008 «Θε¬ 
σμικό πλαίσιο για τις μεταπτυχιακές σπουδές» (ΦΕΚ 148/ 
16-7-2008, τ,Α'). 

7. Τις διατάξεις του ν. 4009/2011 «Δομή, λειτουργία, 
διασφάλιση ποιότητας των σπουδών και διεθνοποίηση 


των ανωτάτων εκπαιδευτικών ιδρυμάτων», (ΦΕΚ 195/ 
6-9-2011, τ. Α'), όπως τροποποιήθηκαν και ισχύουν. 

8. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ 83/11-5-2016, τ.Α'), 
όπως τροποποιήθηκαν και ισχύουν. 

9. Το απόσπασμα πρακτικών της Συνέλευσης του Τμή¬ 
ματος Μηχανικών Η/Υ και Πληροφορικής της Πολυτεχνι¬ 
κής Σχολής (συν. αριθμ. 371/22-11-2017). 

10. Την απόφαση της Συγκλήτου του Πανεπιστημίου 
Ιωαννίνων (συν. αριθμ. 1043/2/15-2- 2018). 

11. Το γεγονός ότι με την παρούσα απόφαση δενπρο- 
καλείται δαπάνη σε βάρος του κρατικού προϋπολογι¬ 
σμού, ομόφωνα αποφασίζει: 

Την έγκριση του Κανονισμού Διδακτορικών Σπουδών 
του Τμήματος Μηχανικών Η/Υ και Πληροφορικής της 
Πολυτεχνικής Σχολής του Πανεπιστημίου Ιωαννίνων, ως 
ακολούθως: 

ΠΑΝΕΠΙΣΤΗΜΙΟ ΙΩΑΝΝΙΝΩΝ 
ΤΜΗΜΑ ΜΗΧΑΝΙΚΩΝ Η/Υ ΚΑΙ ΠΛΗΡΟΦΟΡΙΚΗΣ 
ΤΗΣ ΠΟΛΥΤΕΧΝΙΚΗΣ ΣΧΟΛΗΣ 
ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 

1. ΑΝΤΙΚΕΙΜΕΝΟ-ΣΚΟΠΟΣ 

Το Πρόγραμμα Διδακτορικών Σπουδών (Π.Δ.Σ.) έχει 
ως αντικείμενο την Επιστήμη του Μηχανικού Η/Υ και 
Πληροφορικής και καλύπτει το θεωρητικό και τεχνο¬ 
λογικό μέρος της. Σκοπός του προγράμματος είναι η 
κατάρτιση ερευνητών κατόχων Διδακτορικού Διπλώμα¬ 
τος (Δ.Δ.) ικανών να συνεισφέρουν στην προώθηση της 
έρευνας στη Μηχανική των Ηλεκτρονικών Υπολογιστών 
και της Πληροφορικής και να στελεχώσουν τα ιδρύμα¬ 
τα της τριτοβάθμιας εκπαίδευσης και τα ερευνητικά 
κέντρα. 

2. ΟΡΓΑΝΑ ΔΙΟΙΚΗΣΗΣ ΤΟΥ Π.Δ.Σ. 

Τα όργανα διοίκησης του Π.Δ.Σ. είναι η Συνέλευση 
του Τμήματος Μηχανικών Η/Υ και Πληροφορικής και η 
Σύγκλητος του Πανεπιστημίου Ιωαννίνων. 

3. ΕΙΣΑΓΩΓΗ ΦΟΙΤΗΤΩΝ ΣΤΟ Π.Δ.Σ. 

Το Τμήμα προκηρύσσει θέσεις διδακτορικών φοιτητών 
στην αρχή κάθε ακαδημαϊκού εξαμήνου. Η προκήρυξη 
είναι ανοικτή για όλο το εξάμηνο. Συγκεκριμένα, κατά 
το χειμερινό εξάμηνο, η προθεσμία υποβολής αιτήσεων 
είναι μέχρι το τέλος Φεβρουάριου και, κατά το εαρινό 
εξάμηνο, είναι μέχρι το τέλος Ιουνίου. 

Δικαίωμα υποβολής αίτησης έχουν: 

α) Όσοι είναι κάτοχοι ενιαίου και αδιάσπαστου τίτλου 
σπουδών μεταπτυχιακού επιπέδου, όπως αυτό ορίζεται 
στο Άρθρο 46 του ν. 4485/2017, από το Τμήμα ή άλλο 
συναφές τμήμα. 

β) Όσοι είναι κάτοχοι Διπλώματος Μεταπτυχιακών 
Σπουδών (Δ.Μ.Σ.) από το Τμήμα ή έχουν εκπληρώσει 
τη Γενική Υποχρέωση στο πλαίσιο του Προγράμματος 
Μεταπτυχιακών Σπουδών (Π.Μ.Σ.) του Τμήματος. 

γ) Οι κάτοχοι συναφούς Δ.Μ.Σ. από άλλο τμήμα Α.Ε.Ι. 
της ημεδαπής ή αναγνωρισμένου ως ισότιμου της αλ¬ 
λοδαπής. 

δ) Σε εξαιρετικές περιπτώσεις, απόφοιτος Α.Ε.Ι., μη κά¬ 
τοχος διπλωμάτων των παραπάνω κατηγοριών, μπορεί 
να υποβάλει αίτηση και να γίνει δεκτός εφόσον διαθέτει 
αποδεδειγμένη ικανότητα διεξαγωγής έρευνας στην επι¬ 
στήμη του Μηχανικού Η/Υ και Πληροφορικής. 

Οι ενδιαφερόμενοι θα πρέπει να υποβάλουν στη Γραμ¬ 
ματεία του Τμήματος τα παρακάτω δικαιολογητικά: 

1. Αίτηση υποψηφιότητας για το Π.Δ.Σ., στην οποία 
πρέπει να αναγράφονται ο προτεινόμενος επιβλέπων, ο 
προτεινόμενος τίτλος καθώς και η προτεινόμενη γλώσ¬ 
σα εκπόνησης (Ελληνικά ή Αγγλικά) της διδακτορικής 
διατριβής. 

2. Αντίγραφο όλων των τίτλων σπουδών. 

3. Βεβαίωση αναγνώρισης ισοτιμίας πτυχίων/διπλω- 
μάτων από τον ΔΟΑΤΑΠ (για αποφοίτους Α.Ε.Ι. της αλ¬ 
λοδαπής). 

4. Αντίγραφο αναλυτικής βαθμολογίας για όλους τους 
τίτλους και τα έτη σπουδών. 

5. Αποδεικτικό καλής γνώσης της αγγλικής γλώσσας. 
Σε περίπτωση που δεν υπάρχει αποδεικτικό, η γνώση 
πιστοποιείται με εξέταση, η οποία περιλαμβάνει τη με¬ 
τάφραση τεχνικού κειμένου στα ελληνικά. 

6. Αναλυτικό βιογραφικό σημείωμα. 

7. Τουλάχιστον δύο (2) συστατικές επιστολές (επιπλέον 
του προτεινόμενου επιβλέποντα). 

8. Αποδεικτικά στοιχεία ερευνητικής δραστηριότητας 
(εφόσον υπάρχουν). 

9. Σύντομη έκθεση επιστημονικών και επαγγελματικών 
ενδιαφερόντων, στην οποία θα πρέπει να αναφέρονται 
οι λόγοι για τους οποίους ο υποψήφιος ενδιαφέρεται για 
διδακτορικές σπουδές. 

10. Κάθε άλλο στοιχείο που κατά τη γνώμη του υπο¬ 
ψηφίου θα συνέβαλε στην πληρέστερη αξιολόγησή του. 

Οι υποψήφιοι πρέπει να έχουν ικανοποιητική επίδοση 
σε προφορική συνέντευξη που διεξάγεται από τριμελή 
επιτροπή που ορίζεται απάτη Συνέλευση του Τμήματος. 
Στη συνέντευξη αυτή ελέγχεται, μεταξύ άλλων, η επάρ¬ 
κεια των προσόντων και η ωριμότητα του υποψηφίου, 
ώστε να προχωρήσει σε έναρξη εκπόνησης διδακτο¬ 
ρικής διατριβής. Η επιτροπή δύναται να εισηγηθεί την 
υποχρεωτική παρακολούθηση και επιτυχή εξέταση με 
βαθμό τουλάχιστον έξι (6) σε ένα (1) έως τέσσερα (4) 
μαθήματα τα οποία κρίνει ότι είναι απαραίτητο να πα¬ 
ρακολουθήσει ο υποψήφιος εντός των τριών (3) πρώτων 
εξαμήνων από την εισαγωγή του στο Π.Δ.Σ.. 

Η επιλογή υποψηφίων διδακτόρων γίνεται με συνεκτί- 
μηση των ακόλουθων κριτηρίων: 


• Γενική εικόνα και κατάρτιση του υποψηφίου σε βα¬ 
σικούς τομείς της επιστήμης του Μηχανικού Η/Υ και 
Πληροφορικής, όπως αυτή αξιολογείται στη συνέντευξη. 

• Γενικός βαθμός των τίτλων σπουδών. 

• Συστατικές επιστολές του υποψηφίου. 

• Ερευνητική δραστηριότητα του υποψηφίου (εφόσον 
υπάρχει). 

• Οποιοδήποτε άλλο στοιχείο σχετικό με τα προσόντα 
του υποψηφίου που αποδεικνύεται από τα δικαιολογη- 
τικά που κατέθεσε. 

4. ΑΡΙΘΜΟΣ ΕΙΣΑΚΤΕΩΝ ΔΙΔΑΚΤΟΡΙΚΩΝ ΦΟΙΤΗΤΩΝ 

Ο αριθμός των εισακτέων στο Π.Δ.Σ. ορίζεται στο ανώ¬ 
τατο όριο των τριάντα (30) ανά ακαδημαϊκό έτος. 

5. ΟΡΙΑ ΦΟΡΤΟΥ ΜΕΛΩΝ ΔΕΠ 

Ένα μέλοςΔ.Ε.Π. δεν μπορεί να επιβλέπει ταυτόχρονα 
περισσότερες από πέντε (5) διδακτορικές διατριβές. 

6. ΧΡΟΝΙΚΗ ΔΙΑΡΚΕΙΑΤΩΝ ΔΙΔΑΚΤΟΡΙΚΩΝ ΣΠΟΥΔΩΝ 

Ο ελάχιστος χρόνος για την εκπόνηση διδακτορικής 

διατριβής και την απόκτηση Δ.Δ. από κατόχους Δ.Μ.Σ. ή 
ενιαίου και αδιάσπαστου τίτλου σπουδών μεταπτυχιακού 
επιπέδου, είναι τουλάχιστον τρία (3) πλήρη ημερολογιακά 
έτη απάτην ημερομηνία ορισμού της τριμελούς συμβου¬ 
λευτικής επιτροπής του υποψηφίου διδάκτορα. Στις ειδι¬ 
κές περιπτώσεις υποψηφίων διδακτόρων που δεν είναι 
κάτοχοι Δ.Μ.Σ. ή ενιαίου και αδιάσπαστου τίτλου σπου¬ 
δών μεταπτυχιακού επιπέδου, ο αντίστοιχος ελάχιστος 
χρόνος είναι τα τέσσερα (4) πλήρη ημερολογιακά έτη. 

Ο μέγιστος χρόνος για την εκπόνηση διδακτορικής 
διατριβής και την απόκτηση Δ.Δ. είναι έξι (6) έτη. 

Ο χρόνος αυτός μπορεί να παραταθεί μέχρι τα οκτώ 
(8) έτη κατόπιν τεκμηριωμένης αιτήσεως της τριμελούς 
συμβουλευτικής επιτροπής του υποψηφίου διδάκτορα 
προς τη Συνέλευση του Τμήματος. 

Σε εξαιρετικές περιπτώσεις μπορεί να δοθεί σε υπο¬ 
ψήφιο διδάκτορα προσωρινή αναστολή φοίτησης, μετά 
από αίτησή του, μέχρι δύο (2) φορές και με συνολική 
διάρκεια μέχρι δώδεκα (12) μήνες. 

7. ΥΠΟΧΡΕΩΣΕΙΣ ΦΟΙΤΗΣΗΣ ΥΠΟΨΗΦΙΩΝ ΔΙΔΑΚΤΟΡΩΝ 

Εντός τριών (3) μηνών από την εισαγωγή του υποψη¬ 
φίου στο Π.Δ.Σ. για απόκτηση Δ.Δ., θα πρέπει να οριστεί 
από τη Συνέλευση του Τ μήματος τριμελής συμβουλευ¬ 
τική επιτροπή, η σύνθεση της οποίας καθορίζεται από 
τις κείμενες διατάξεις. 

7.1 Ετήσια ανανέωση εγγραφής 

Οι υποψήφιοι διδάκτορες οφείλουν στην αρχή κάθε 
ακαδημαϊκού έτους (μέχρι το τέλος Οκτωβρίου), να 
ανανεώνουν την εγγραφή τους στο Π.Δ.Σ. Προϋπόθεση 
για την ανανέωση της εγγραφής είναι η ολοκλήρωση 
της διαδικασίας υποβολής και παρουσίασης του υπο¬ 
μνήματος προόδου που αναφέρεται στο προηγούμενο 
ακαδημαϊκό έτος, όπως ορίζεται από το Άρθρο 7.3 του 
παρόντος κανονισμού. 

7.2 Ενδιάμεση εξέταση εις βάθος 

Οι υποψήφιοι διδάκτορες υποχρεούνται μετά τον 
δωδέκατο (12ο) και πριν το τέλος του δέκατου όγδοου 
(18ου) μήνα από το ορισμό τηςτριμελούς συμβουλευτι¬ 
κής επιτροπής τους να εξεταστούν εις βάθος στην ερευ¬ 
νητική περιοχή της διατριβής τους. Στην εξέταση αυτή, η 
οποία διενεργείται από την τριμελή συμβουλευτική επι- 

τροπή, ελέγχεται η επάρκεια γνώσεων του υποψηφίου 
στην κύρια θεματική περιοχή των ενδιαφερόντων του, η 
συνθετική του ικανότητα, η ωριμότητά του να εκπονήσει 
έρευνα στο συγκεκριμένο αντικείμενο και εκτιμώνται οι 
προοπτικές που έχει να περατώσει τη διατριβή του σε 
εύλογο χρονικό διάστημα. Πιο συγκεκριμένα ο υποψή¬ 
φιος διδάκτορας οφείλει να: 

1. Καταθέσει γραπτώς και να παρουσιάσει στην επιτρο¬ 
πή αναλυτική βιβλιογραφική ανασκόπηση της περιοχής 
του ερευνητικού αντικειμένου του. 

2. Καταθέσει γραπτώς και να παρουσιάσει εκτενώς 
στην επιτροπή τα ανοικτά προβλήματα στην ερευνη¬ 
τική περιοχή της διδακτορικής διατριβής του και τις 
μεθοδολογίες που πρόκειται να χρησιμοποιήσει στην 
προσέγγιση των θεμάτων αυτών. 

3. Εξεταστεί και να απαντήσει ερωτήσεις από την τρι¬ 
μελή συμβουλευτική επιτροπή στα παραπάνω θέματα. 

Η μη διεξαγωγή της εις βάθος εξέτασης ενός υποψήφι¬ 
ου διδάκτορα, εντός τριών (3) εξαμήνων απάτην εισαγω¬ 
γή του στο Π.Δ.Σ., λαμβάνεται ως αποτυχία στην εξέταση. 

Σε περίπτωση αποτυχίας ενός υποψηφίου στην εις βά¬ 
θος εξέταση, παρέχεται η δυνατότητα επανεξέτασης για 
δεύτερη και τελευταία φορά εντός έξι (6) μηνών. Εάν ο 
υποψήφιος διδάκτορας αποτύχει και τη δεύτερη φορά, 
τότε διαγράφεται αυτοδίκαια από το Π.Δ.Σ. 

7.3 Ετήσιο αναλυτικό υπόμνημα 

Οι υποψήφιοι διδάκτορες υποχρεούνται μετά την λήξη 
κάθε ακαδημαϊκού έτους, να υποβάλλουν γραπτώς και 
να παρουσιάσουν προφορικώς στην τριμελή συμβου¬ 
λευτική επιτροπή αναλυτικό υπόμνημα σχετικά με την 
πρόοδο της διδακτορικής διατριβής τους. Αντίγραφο 
του υπομνήματος καθώς και σχόλια επ' αυτού από την 
τριμελή συμβουλευτική επιτροπή καταχωρούνται στον 
ατομικό φάκελο του υποψηφίου διδάκτορα. Η διαδικα¬ 
σία αυτή οφείλει να έχει ολοκληρωθεί μέχρι το τέλος 
Οκτωβρίου του επόμενου ακαδημαϊκού έτους, και απο¬ 
τελεί προϋπόθεση για την ανανέωση της εγγραφής στο 
Π.Δ.Σ. 

7.4 Λοιπές υποχρεώσεις 

Οι υποψήφιοι διδάκτορες υποχρεούνται: 

α) να συντηρούν και να παρακολουθούν το ηλεκτρονι¬ 
κό ταχυδρομείο που έχουν στην ηλεκτρονική διεύθυνση 
του Τμήματος καθ' όλο το ακαδημαϊκό έτος. 

β) να προσφέρουν, εφόσον τους ζητηθεί, εκπαιδευτι¬ 
κές υπηρεσίες στο Τμήμα, όπως ορίζεται στο Άρθρο 11 
του παρόντος κανονισμού. 

γ) να τηρούν τους βασικούς κανόνες της ακαδημαϊκής 
δεοντολογίας, όπως περιγράφονται στο Άρθρο 12 του 
παρόντος κανονισμού. 

8. ΓΛΩΣΣΑ ΣΥΓΓΡΑΦΗΣ ΔΙΔΑΚΤΟΡΙΚΗΣ ΔΙΑΤΡΙΒΗΣ 

Η συγγραφή της διδακτορικής διατριβής γίνεται είτε 
στην ελληνική είτε στην αγγλική γλώσσα. Στη δεύτερη 
περίπτωση, απαιτείται προσκόμιση εκτενούς περίληψης 
και στην ελληνική γλώσσα. 

9. ΑΠΟΝΟΜΗ ΔΙΔΑΚΤΟΡΙΚΟΥ ΔΙΠΛΩΜΑΤΟΣ 

Διδακτορικό Δίπλωμα απονέμεται στους υποψηφίους 

διδάκτορες που εκπονούν και συγγράφουν πρωτότυ¬ 
πη διδακτορική διατριβή σύμφωνα με το Άρθρο 12 του 
ν. 2083/1992 και το Άρθρο 41 του ν. 4485/2017, εντός 


των χρονικών ορίων που αναφέρονται στο Άρθρο 6 του 
παρόντος κανονισμού. Η μορφή του κειμένου της δι¬ 
δακτορικής διατριβής θα πρέπει να ακολουθεί πιστά τα 
εκάστοτε πρότυπα που έχουν καθοριστεί από το Τμήμα. 

Μετά την ολοκλήρωση της συγγραφήςτης διδακτορι¬ 
κής διατριβής, ακολουθείται η εξής διαδικασία: 

1. Ο υποψήφιος υποβάλει αίτημα προς την τριμελή 
συμβουλευτική επιτροπή για δημόσια υποστήριξη της 
διδακτορικής διατριβής του. 

2. Η τριμελής συμβουλευτική επιτροπή αποδέχεται ή 
απορρίπτει το αίτημα. 

3. Σε περίπτωση αποδοχής του αιτήματος, η τριμελής 
συμβουλευτική επιτροπή συντάσσει αναλυτική εισηγη¬ 
τική έκθεση και την υποβάλλει στη Συνέλευση του Τρή¬ 
ματος, ζητώντας τον ορισμό επταμελούς εξεταστικής 
επιτροπής για την κρίση της διδακτορικής διατριβής. 
Σε αυτό το σημείο οριστικοποιείται και ο τίτλος της δι¬ 
δακτορικής διατριβής. 

4. Η Συνέλευση του Τμήματος ορίζει επταμελή εξετα¬ 
στική επιτροπή σύμφωνα με το Άρθρο 41 του ν. 4485/ 
2017. 

5. Η δημόσια υποστήριξη και κρίση της διδακτορικής 
διατριβής ανακοινώνεται τουλάχιστον επτά (7) ημέρες 
πριν από την πραγματοποίησή της. 

10. ΥΠΟΤΡΟΦΙΕΣ - ΕΜΜΙΣΘΕΣ ΘΕΣΕΙΣ 

Για τη χορήγηση υποτροφιών ή άλλων έμμισθων θέ¬ 
σεων, εφόσον είναι διαθέσιμες, προηγούνται οι υποψή¬ 
φιοι διδάκτορες και έπονται οι μεταπτυχιακοί φοιτητές, 
εκτός αν απαιτείται διαφορετικά από την πηγή της χρη¬ 
ματοδότησης. Η διαδικασία επιλογής γίνεται μετά από 
γραπτή αίτηση του υποψηφίου διδάκτορα, την οποία 
συνυπογράφει ο επιβλέπων. Στη συνέχεια, αναφέρονται 
αναλυτικά τα κριτήρια επιλογής για τους υποψήφιους 
διδάκτορες. 

Επιπλέον, ισχύουν οι περιορισμοί που θέτει ο οργανι¬ 
σμός που παρέχει τις υποτροφίες. 

Οι υποτροφίες ή άλλες έμμισθες θέσεις δίνονται κατά 
προτεραιότητα σε πρωτοετείς υποψήφιους διδάκτορες, 
με κριτήριο τον υψηλότερο βαθμό ο οποίος καθορίζεται 
ως εξής: 

α) Για κατόχους Δ.Μ.Σ. στην Πληροφορική ή συναφές 
αντικείμενο, χρησιμοποιείται ο βαθμός του Δ.Μ.Σ. 

β) Για κατόχους του αδιάσπαστου τίτλου σπουδών 
μεταπτυχιακού επιπέδου, όπως αυτό ορίζεται στο άρ¬ 
θρο 46 του ν. 4485/2017, χρησιμοποιείται ο βαθμόςτου 
τίτλου αυτού. 

γ) Για φοιτητές που εισήχθησαν στο Π.Δ.Σ. έχοντας εκ¬ 
πληρώσει τη Γενική Υποχρέωση στο πλαίσιο του Π.Μ.Σ. 
του Τμήματος, αλλά χωρίς να λάβουν το Δ.Μ.Σ., χρη¬ 
σιμοποιείται ο μέσος όρος στα μαθήματα με τα οποία 
κάλυψαν τη Γενική Υποχρέωση. 

δ) Γ ια φοιτητές που δεν εμπίπτουν σε καμία από τις πα¬ 
ραπάνω κατηγορίες, χρησιμοποιείται ο βαθμός του πρώ¬ 
του κύκλου σπουδών τους, πολλαπλασιασμένος επί 0,9. 

Γ ια όσους εμπίπτουν σε περισσότερες από μία από τις 
περιπτώσεις α) - γ), χρησιμοποιείται ο μεγαλύτερος από 
τους βαθμούς τους. Σε περίπτωση ισοβαθμίας το κριτή¬ 
ριο επιλογής είναι ο βαθμόςτου πρώτου κύκλου σπου¬ 
δών και τυχόν νέα ισοβαθμία επιλύεται με κλήρωση. 

Οι έμμισθες θέσεις που δίνονται για παροχή επικουρι¬ 
κού έργου, αφορούν σε επικουρικό έργο επιπλέον από 
αυτό που παρέχει ο υποψήφιος διδάκτορας ως μέρος 
των υποχρεώσεών του σύμφωνα με το άρθρο 11 του 
παρόντος κανονισμού. 

Εφόσον δεν ορίζεται διαφορετικά από την πηγή χρη¬ 
ματοδότησης, η διάρκεια των υποτροφιών είναι εξαμη¬ 
νιαία με δυνατότητα ανανέωσης για ένα επιπλέον εξά¬ 
μηνο, υπό την προϋπόθεση ικανοποιητικής επίδοσης 
του υποψήφιου διδάκτορα στο επικουρικό έργο που 
του έχει ανατεθεί. 

11. ΠΑΡΟΧΗ ΕΚΠΑΙΔΕΥΤΙΚΟΥ ΕΡΓΟΥ ΑΠΟ ΥΠΟΨΗΦΙ¬ 
ΟΥΣ ΔΙΔΑΚΤΟΡΕΣ 

Οι υποψήφιοι διδάκτορες υποχρεούνται να συμμετέ¬ 
χουν στη διδασκαλία φροντιστηριακών ασκήσεων ή στο 
εργαστηριακό μέρος μαθημάτων του πρώτου κύκλου 
σπουδών του Τμήματος, καθώς και σε άλλο επικουρικό 
έργο (όπως είναι ενδεικτικά η παροχή βοήθειας σε προ¬ 
πτυχιακούς φοιτητές σχετικά με κάποιο μάθημά τους, η 
επιτήρηση γραπτών και εργαστηριακών εξετάσεων κ.α.). 
Η ανάθεση του επικουρικού έργου γίνεται στην αρχή 
κάθε ακαδημαϊκού έτους με απόφαση της Συνέλευσης 
του Τμήματος. 

Οι υποψήφιοι διδάκτορες οφείλουν κατά τα ακαδη¬ 
μαϊκά εξάμηνα στα οποία τους έχει ανατεθεί επικουρικό 
έργο να: 

• παρέχουν κατ' ελάχιστο έξι (6) ώρες εβδομαδιαίως 
επικουρικό έργο, κατά την κρίση του διδάσκοντα και σε 
ωράριο που εξυπηρετείτο μάθημα. 

• ζητούν την έγκριση του διδάσκοντα για τυχόν απου¬ 
σία τους. 

12. ΚΩΔΙΚΑΣ ΔΕΟΝΤΟΛΟΓΙΑΣ ΥΠΟΨΗΦΙΩΝ ΔΙΔΑΚΤΟ¬ 
ΡΩΝ 

Οι υποψήφιοι διδάκτορες οφείλουν να τηρούν τους 
βασικούς κανόνες της ακαδημαϊκής δεοντολογίας: 

• Απαγορεύεται η λογοκλοπή με οποιονδήποτε τρόπο. 

■ Απαγορεύεται η χρήση κώδικα ή κειμένου που δι¬ 
ανέμεται δωρεάν χωρίς την αντίστοιχη αναφορά του 
γεγονότος αυτού στο κείμενο της εργασίας. 

• Απαγορεύεται η ανάθεση μέρους ή ολόκληρων των 
εργασιών (εργασιών μαθημάτων, διατριβών) σε τρίτους. 

• Απαγορεύεται η ανάληψη εργασιών (εργασιών μαθη¬ 
μάτων, πτυχιακών/διπλωματικών εργασιών, προγραμμα- 
τιστικών εργασιών) επ'αμοιβή ή χωρίς αμοιβή για προ¬ 
πτυχιακούς ή μεταπτυχιακούς φοιτητές του Τμήματος. 

• Απαγορεύεται η παροχή υποστηρικτικής διδασκαλίας 
σε φοιτητές του Τμήματος, πέραν αυτής που γίνεται στο 
πλαίσιο του επικουρικού έργου που έχει ανατεθεί από 
το Τμήμα. 

Οποιαδήποτε συμπεριφορά που εμπίπτει στις παρα¬ 
πάνω περιπτώσεις θα έχει ως συνέπεια την αναστολή της 
φοιτητικής ιδιότητας για τουλάχιστον ένα εξάμηνο, ενώ 
σε περιπτώσεις σοβαρής παράβασης ή υποτροπής προ- 
βλέπεται η άμεση και οριστική διαγραφή από το Π.Δ.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 
ΓΕΩΡΓΙΟΣ ΚΑΨΑΛΗΣ 


( 2 ) 

Έγκριση κανονισμού διδακτορικών σπουδών του 
τμήματος Φιλολογίας της Φιλοσοφικής Σχολής 
του Πανεπιστημίου Ιωαννίνων. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 

(Αριθμ. Συνεδρίασης 1043/2/15.2.2018, θέμα 9ο) 

Έχοντας υπόψη: 

Ι.Το π.δ. 746/1970 «Περί Ιδρύσεως Πανεπιστημίου 
εν Ιωαννίνοις». 

2. Το π.δ. 105/2013 «Μετονομασία Τμήματος και 
ίδρυση-συγκρότηση, κατάργηση και ανασυγκρότη¬ 
ση Σχολών στο Πανεπιστήμιο Ιωαννίνων» (ΦΕΚ 137/ 

5- 6-2013, τ,Α'). 

3. Τις διατάξεις των παρ. 1,2 και 3 του άρθρου 27 του 
ν. 4452/2017 (ΦΕΚ 17/15-2-2017, τ.Α'). 

4. Τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» (ΦΕΚ 114/ 
4-8-2017, τ,Α'). 

5. Την υπ'αριθμ. 163204/Ζ1/29-9-2017 εγκύκλιο του 
Υπουργείου Παιδείας, Έρευνας και θρησκευμάτων. 

6. Την παρ. 3ε, του άρθρου 9, του ν. 3685/2008 «Θε¬ 
σμικό πλαίσιο για τις μεταπτυχιακές σπουδές» (ΦΕΚ 148/ 
16-7-2008, τ.Α'). 

7. Τις διατάξεις του ν. 4009/2011 «Δομή, λειτουργία, 
διασφάλιση ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων», (ΦΕΚ 195/ 

6- 9-2011, τ,Α'), όπως τροποποιήθηκαν και ισχύουν. 

8. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ 83/11-5-2016, τ.Α'), 
όπως τροποποιήθηκαν και ισχύουν. 

9. Το απόσπασμα πρακτικών της Συνέλευσης τουΤμή- 
ματος Φιλολογίας της Φιλοσοφικής Σχολής (συν. αριθμ. 
692/12-12-2017). 

10. Την απόφαση της Συγκλήτου του Πανεπιστημίου 
Ιωαννίνων (συν. αριθμ. 1043/2/15-2- 2018). 

11. Το γεγονός ότι με την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, ομόφωνα αποφασίζει: 

Την έγκριση του Κανονισμού Διδακτορικών Σπουδών 
του Τμήματος Φιλολογίας της Φιλοσοφικής Σχολής του 
Πανεπιστημίου Ιωαννίνων ως ακολούθως: 

ΠΑΝΕΠΙΣΤΗΜΙΟ ΙΩΑΝΝΙΝΩΝ 

ΤΜΗΜΑ ΦΙΛΟΛΟΓΙΑΣ 

ΤΗΣ ΦΙΛΟΣΟΦΙΚΗΣ ΣΧΟΛΗΣ 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ (Κ.Δ.Σ.) 

Άρθρο 1 
ΓΕΝΙΚΕΣ ΑΡΧΕΣ 

Ο τρίτος κύκλος σπουδών οργανώνεται σε Τμήματα 
Πανεπιστημίων, αυτοδύναμα ή μη, και οι διδακτορικοί 
τίτλοι απονέμονται από το Πανεπιστήμιο στο οποίο 
ανήκει το Τμήμα (άρθρο 30 παρ. 4 του ν. 4485/2017). Ο 
τρίτος κύκλος σπουδών του Τμήματος Φιλολογίας του 
Π.Ι. περιλαμβάνει την εκπόνηση Διδακτορικής Διατρι¬ 
βής (Δ.Δ.).Το Πρόγραμμα Διδακτορικών Σπουδών του 

Τμήματος Φιλολογίας της Φιλοσοφικής Σχολής του Π.Ι. 
αποσκοπεί στην προαγωγή, εξειδίκευση και θεμελίωση 
της επιστημονικής γνώσης, καθώς και στην ενίσχυση 
της πρωτότυπης επιστημονικής έρευνας στα γνωστικά 
αντικείμενα της Κλασικής Φιλολογίας, της Μεσαιωνικής 
Ελληνικής και Λατινικής Φιλολογίας, της Νέας Ελληνικής 
Φιλολογίας, της Συγκριτικής Φιλολογίας και της Γλωσσο¬ 
λογίας. οδηγεί δε στην απόκτηση Διδακτορικού Διπλώ¬ 
ματος, το οποίο απονέμεται από το Π.Ι. 

Στον παρόντα Εσωτερικό Κανονισμό Διδακτορικών 
Σπουδών (Κ.Δ.Σ.) του Τμήματος Φιλολογίας του Π.Ι. 
αποτυπώνονται η δομή και οι κανόνες λειτουργίας του 
Προγράμματος Διδακτορικών Σπουδών του Τμήματος 
Φιλολογίας του Π.Ι., όπως αυτός καταρτίστηκε και έγινε 
δεκτός με ομόφωνη απόφαση της Συνέλευσης του Τμή¬ 
ματος στην υπ'αριθμ. 570 /12.12.2017 τακτική συνεδρία 
της, εγκρίθηκε από τη Σύγκλητο του Π.Ι., δημοσιεύθηκε 
στην Εφημερίδα της Κυβερνήσεως, αναρτήθηκε στον δι¬ 
αδικτυακό τόπο του Τμήματος Φιλολογίας του Π.Ι. (νννννν. 
ρΓιίΙοΙοςγ.υοί^Γ) και κοινοποιήθηκε στο Υπουργείο Παι¬ 
δείας, Έρευνας και Θρησκευμάτων. 

Άρθρο 2 

ΝΟΜΙΚΟ ΠΛΑΙΣΙΟ 

Το Πρόγραμμα Διδακτορικών Σπουδών του Τμήμα¬ 
τος Φιλολογίας του Π.Ι. οργανώνεται, δομείται και λει¬ 
τουργεί σύμφωνα με τις διατάξεις του ν. 4485/2017 και 
τις λοιπές ισχύουσες σχετικές διατάξεις (Ν. 3685/2008 
(Αρ. Φύλ. 148) άρθρο 6.1.δ / άρθρο 9 παρ. 3 εδάφιο ε' 
του ν. 3685/2008 που παραμένει σε ισχύ σύμφωνα με 
το άρθρο 88 περ. α' του ν. 4485/2017 / άρθρο 13Α του 
ν. 4310/2014, όπως αντικαταστάθηκε μετο άρθρο 12 του 
ν. 4386/2016 (Α' 83) / ν. 4186/2013, άρθρο 39, παρ. 18 / 
ν. 5343/32, άρθρο 202, παρ. 2).Το Πρυτανικό Συμβούλιο 
του Π.Ι. έχει την ευθύνη της τήρησης του νόμου σε ό,τι 
αφορά στην εκπόνηση Δ.Δ. στο Τμήμα Φιλολογίας του 
Π.Ι. (άρθρο 30 παρ. 5 του ν. 4485/2017). 

Άρθρο 3 

ΔΙΚΑΙΩΜΑ ΥΠΟΒΟΛΗΣ ΑΙΤΗΣΗΣ 

Δικαίωμα υποβολής αίτησης για εκπόνηση Δ.Δ. στο 
Τμήμα Φιλολογίας του Π.Ι. έχουν όσοι πληρούν τις κά¬ 
τωθι προϋποθέσεις: 

• Είναι πτυχιούχοι Α.Ε.Ι. (Πανεπιστημίου ή ΤΕΙ) της ημε¬ 
δαπής ή αναγνωρισμένου ως ισότιμου ιδρύματος της 
αλλοδαπής. 

• Είναι κάτοχοι Διπλώματος Μεταπτυχιακών Σπουδών 
(Δ.Μ.Σ.) του Τμήματος Φιλολογίας του Π.Ι. ή κάτοχοι 
Δ.Μ.Σ. άλλου Τμήματος Φιλολογίας ελληνικού ή ξένου 
ΑΕΙ., το οποίο αποτελεί απαραίτητη προϋπόθεση για την 
εκπόνηση Δ.Δ. Είναι δυνατό επίσης να γίνουν δεκτοί από 
τη Συνέλευση του Τμήματος Φιλολογίας του Π.Ι. και κάτο¬ 
χοι Δ.Μ.Σ. άλλων Τμημάτων ή Σχολών ή κάτοχοι ενιαίου 
και αδιάσπαστου τίτλου σπουδών μεταπτυχιακού επι¬ 
πέδου κατά το άρθρο 46 του ν. 4485/2017, ύστερα από 
τεκμηριωμένη εισήγηση της Τριμελούς Επιτροπής του 
άρθρου 7 του παρόντος Κ.Δ.Σ του Τμήματος Φιλολογί¬ 
ας του Π.Ι. Με απόφαση της Συνέλευσης του Τμήματος 
Φιλολογίας του Π.Ι. είναι δυνατό να καθορίζονται πρό¬ 


σθετες υποχρεώσεις παρακολούθησης μεταπτυχιακών 
μαθημάτων ή/και εξετάσεων σε ευρύτερες θεματικές 
περιοχές για τους υποψήφιους διδάκτορες που είναι 
κάτοχοι συναφούς ή συγγενούς Δ.Μ.Σ. 

• Σε ειδικές περιπτώσεις επιτρέπεται να γίνουν δεκτοί 
ως Υποψήφιοι Διδάκτορες και μη κάτοχοι Διπλώματος 
Μεταπτυχιακών Σπουδών (Δ.Μ.Σ.), μετά από σχετική 
εισήγηση Τριμελούς Επιτροπής, η οποία ορίζεται από 
τη Συνέλευση του Τμήματος Φιλολογίας του Π.Ι. Στην 
εισήγηση αυτή συνεκτιμώνται και αξιολογούνται η 
συνάφεια των σπουδών του υποψηφίου, το τυχόν 
δημοσιευμένο επιστημονικό έργο του, η γλωσσομά¬ 
θειά του και η γενική συγκρότηση του φακέλου του. 
Η Συνέλευση του Τμήματος Φιλολογίας του Π.Ι. είναι 
δυνατόν, μετά από εισήγηση της ως άνω Τριμελούς 
Επιτροπής, να ορίσει έναν αριθμό προπτυχιακών ή/ 
και μεταπτυχιακών μαθημάτων, τα οποία ο υποψήφι¬ 
ος υποχρεούται να παρακολουθήσει και σε ορισμένες 
περιπτώσεις, κατά την εισήγηση της Επιτροπής, να πε¬ 
ρατώσει με επιτυχία. 

Άρθρο 4 

ΧΡΟΝΙΚΗ ΔΙΑΡΚΕΙΑ 

Η χρονική διάρκεια για την απόκτηση του Διδακτορι¬ 
κού Διπλώματος είναι τουλάχιστον έξι (6) εξάμηνα από 
την ημερομηνία ορισμού τηςΤριμελούς Συμβουλευτικής 
Επιτροπής. 

Ο μέγιστος χρόνος ολοκλήρωσης της Δ.Δ. ορίζεται στα 
δώδεκα (12) εξάμηνα. Σε ειδικές περιπτώσεις υπάρχει η 
δυνατότητα να χορηγείται παράταση του μεγίστου χρό¬ 
νου για τέσσερα (4) ακόμη εξάμηνα, ύστερα από ειδικά 
αιτιολογημένη πρόταση της Συμβουλευτικής Επιτροπής 
και απόφαση της Συνέλευσης του Τμήματος Φιλολογίας 
του Π .1 (άρθρο 45, παρ. 2., περ. στ του ν. 4485/2017). 

Σε εξαιρετικές περιπτώσεις, μετά από πρόταση της 
Συμβουλευτικής Επιτροπής και ειδικά αιτιολογημένη 
απόφαση της Συνέλευσης του Τμήματος Φιλολογίας του 
Π.Ι, είναι δυνατόν να μην προσμετράται συγκεκριμένη 
χρονική περίοδος στη διάρκεια εκπόνησης της Δ.Δ. (βλ. 
ν. 3685/2008 (Αρ. Φύλ. 148) άρθρο 6.1 .δ). Ο υποψήφιος 
Διδάκτορας δύναται να αιτηθεί για σοβαρούς λόγους 
(υγείας, οικονομικούς, οικογενειακούς, εγκυμοσύνη, 
στράτευση κ.ά.) αναστολής Διδακτορικών Σπουδών 
για δύο (2) συνεχόμενα εξάμηνα κατ' ανώτατο όριο. Ο 
υποψήφιος Διδάκτορας υποβάλλει σχετική αίτηση στη 
Γραμματεία του Τ μήματος Φιλολογίας του Π .1., συνοδευ- 
όμενη από το σύνολο των απαραίτητων δικαιολογητικών 
που, κατά τη γνώμη του, τεκμηριώνουν τους σοβαρούς 
λόγους για τους οποίους αιτείται αναστολής σπουδών. 
Η Γραμματεία του Τμήματος Φιλολογίας του Π.Ι., εντός 
αποκλειστικής προθεσμίας δέκα (10) ημερών, διαβιβάζει 
τη σχετική αίτηση με τα υποβληθέντα δικαιολογητικά 
στην Τριμελή Συμβουλευτική Επιτροπή, η οποία, με αι¬ 
τιολογημένη έκθεσή της, εισηγείται σχετικά στο Τμήμα 
Φιλολογίας του Π.Ι., το οποίο εγκρίνει ή απορρίπτει την 
αίτηση. Κατά τη χρονική διάρκεια της αναστολής Διδα¬ 
κτορικών Σπουδών αίρεται η ιδιότητα του υποψήφιου 
Διδάκτορα του Τ μήματος Φιλολογίας του Π.Ι., καθώς και 
το σύνολο των δικαιωμάτων που απορρέουν απ'αυτήν, 

το δε χρονικό διάστημα της αναστολής δεν προσμετρά- 
ται στον συνολικό χρόνο εκπόνησης της Δ.Δ. 

Μετά από αίτηση του υποψήφιου Διδάκτορα και αι¬ 
τιολογημένη εισήγηση της Τριμελούς Συμβουλευτικής 
Επιτροπής προς το Τμήμα Φιλολογίας του Π.Ι. δύναται 
να υπάρξει εξειδίκευση ή αλλαγή τίτλου της Δ.Δ καθώς 
και αλλαγή της γλώσσας εκπόνησης της Δ.Δ.. Το Τμήμα 
Φιλολογίας του Π.Ι. εγκρίνει ή απορρίπτει με απόλυτη 
πλειοψηφία των μελών του την αλλαγή, την εξειδίκευση 
του τίτλου ή την αλλαγή της γλώσσας εκπόνησης της 
Δ.Δ. Σε περίπτωση έγκρισης, ο μέγιστος χρόνος για την 
εκπόνηση της Δ.Δ. δεν μεταβάλλεται και προσδιορίζε¬ 
ται με βάση την πρώτη παράγραφο του άρθρου 4 του 
παρόντος Κ.Δ.Σ. 

Μετά από αίτηση του υποψήφιου Διδάκτορα και αι¬ 
τιολογημένη εισήγηση της Τριμελούς Συμβουλευτικής 
Επιτροπής προς το Τμήμα Φιλολογίας του Π.Ι. δύναται 
να υπάρξει αλλαγή θέματος της υπό εκπόνηση Δ.Δ. Το 
Τμήμα Φιλολογίαςτου Π.Ι. εγκρίνει ή απορρίπτει με από¬ 
λυτη πλειοψηφία των μελών του την αλλαγή θέματος 
της Δ.Δ. Σε περίπτωση έγκρισης αλλαγής του θέματος, 
επαναλαμβάνεται η διαδικασία του άρθρου 7 του παρό¬ 
ντος Κ.Δ.Σ. (παρ. 5 και εξής). 

Άρθρο 5. 

ΔΙΚΑΙΩΜΑΤΑ/ΠΑΡΟΧΕΣ ΚΑΙ ΥΠΟΧΡΕΩΣΕΙΣ ΥΠΟΨΗ¬ 
ΦΙΩΝ ΔΙΔΑΚΤΟΡΩΝ 

5.1. ΔΙΚΑΙΩΜΑΤΑ/ΠΑΡΟΧΕΣ 

Οι Διδακτορικές Σπουδές του Τμήματος Φιλολογίας 
του Π.Ι. προσφέρονται δωρεάν. 

Οι υποψήφιοι Διδάκτορες του Τμήματος Φιλολογίας 
του Π.Ι. μέχρι πέντε (5) πλήρη ακαδημαϊκά έτη από την 
πρώτη εγγραφή τους (δηλ. τον ορισμό της Τριμελούς 
Συμβουλευτικής Επιτροπής) διατηρούν όλα τα δικαι¬ 
ώματα και τις παροχές που προβλέπονται και για τους 
φοιτητές του β' κύκλου σπουδών: οικονομική στήριξη, 
βραβεία, διακρίσεις και υποτροφίες, φοιτητική μέριμνα, 
τεχνολογική υποβοήθηση, εκπροσώπηση, κ.ά. Οι Διδά¬ 
κτορες του Τμήματος Φιλολογίας του Π.Ι., μέχρι και πέντε 
(5) έτη μετά την απονομή του Διδακτορικού Διπλώματος, 
διατηρούν δικαιώματα πρόσβασης, δανεισμού και χρή¬ 
σης των ηλεκτρονικών υπηρεσιών των πανεπιστημιακών 
βιβλιοθηκών του Π.Ι. 

5.2. ΥΠΟΧΡΕΩΣΕΙΣ 

Ο υποψήφιος Διδάκτορας του Τμήματος Φιλολογίας 
του Π.Ι. υποχρεούται σε ανανέωση της εγγραφής του 
ανά ακαδημαϊκό έτος. Σύμφωνα με το άρθρο 10 του πα¬ 
ρόντος Κ.Δ.Σ. ο υποψήφιος Διδάκτορας υποχρεούται σε 
ετήσια προφορική παρουσίαση και υποβολή αναλυτικού 
υπομνήματος ενώπιον της Τριμελούς Συμβουλευτικής 
Επιτροπής σχετικά με την πρόοδο της Διατριβής του. 
Επιτρέπεται η χρήση τηλεδιάσκεψης. 

Άρθρο 6 

ΣΥΜΜΕΤΟΧΗ ΥΠΟΨΗΦΙΩΝ ΔΙΔΑΚΤΟΡΩΝ 

ΣΤΗΝ ΕΚΠΑΙΔΕΥΤΙΚΗ ΔΙΑΔΙΚΑΣΙΑ 

Με απόφαση της Συνέλευσης του Τμήματος Φιλολο¬ 
γίας του Π.Ι. (άρθρο 9 παρ. 3 εδάφιο ε' του ν. 3685/2008 
που παραμένει σε ισχύ σύμφωνα με το άρθρο 88 περ. 


α' του ν. 4485/2017) και κοινή απόφαση των Υπουργεί¬ 
ων Παιδείας και Οικονομικών δύναται να ανατεθεί σε 
υποψήφιουςΔιδάκτορεςτουΤμήματος Φιλολογίαςτου 
Π.Ι. η επικουρία μελών Δ.Ε.Π. του Τμήματος Φιλολογίας 
του Π.Ι. τόσο σε προπτυχιακό όσο και σε μεταπτυχιακό 
επίπεδο με ωριαία αντιμισθία, σε βάρος του τακτικού 
προϋπολογισμού του Π.Ι. 

Άρθρο 7 

ΔΙΑΔΙΚΑΣΙΑ ΕΠΙΛΟΓΗΣ 

ΥΠΟΨΗΦΙΩΝ ΔΙΔΑΚΤΟΡΩΝ 

Το Τμήμα Φιλολογίας του Π.Ι. προκηρύσσει θέσεις 
υποψήφιων διδακτόρων, υποτρόφων ή μη, οι οποίες 
δημοσιοποιούνται διά του ημερησίου τύπου και αναρτώ- 
νται ηλεκτρονικά στον διαδικτυακό τόπο του Τμήματος 
(νννννν.ρΜΙοΙοςγ.υοί.ςιΐ'). 

Το Τμήμα Φιλολογίας του Π.Ι. προκηρύσσει θέσεις 
υποψήφιων διδακτόρων μέχρι το τέλος Ιουνίου του 
προηγούμενου ακαδημαϊκού έτους για το επόμενο ακα¬ 
δημαϊκό έτος. Η σχετική δε προκήρυξη ρητώς προβλέ¬ 
πει: α) τον αριθμό των θέσεων υποψήφιων διδακτόρων 
ανά έτος, β) τις ημερομηνίες κατάθεσης των αιτήσεων 
και των απαιτούμενων, συνοδευτικών δικαιολογητικών 
(όπως αυτά ορίζονται αναλυτικά στο άρθρο 7 του παρό¬ 
ντος Κ.Δ.Σ.), καθώς και τις αποκλειστικές ημερομηνίες 
περάτωσηςτης αξιολόγησης των υποψηφίων σύμφωνα 
με τη διαδικασία του άρθρου 7 του παρόντος Κ.Δ.Σ., γ) τις 
ξένες γλώσσες και τον αριθμό των ξένων γλωσσών που 
κατ'ελάχιστο όριο οφείλει αποδεδειγμένα να γνωρίζει ο 
υποψήφιος, όπως επίσης και τη διαδικασία πιστοποίησης 
της γνώσης των ξένων αυτών γλωσσών (σύμφωνα με το 
άρθρο 7 του παρόντος Κ.Δ.Σ.) 

Ο ΥΠΟΨΗΦΙΟΣ 

Ο υποψήφιος υποβάλλει κατά τη διάρκεια κάθε ακα¬ 
δημαϊκού έτους, και ειδικότερα στις ημερομηνίες που 
προβλέπονται στην προηγούμενη παράγραφο, σχετική 
αίτηση στη ΓραμματείατουΤμήματος Φιλολογίαςτου Π.Ι. 

Στην αίτηση του υποψηφίου αναγράφονται υποχρε¬ 
ωτικά: 

• ο προτεινόμενος τίτλος της Δ.Δ., 

• η προτεινόμενη γλώσσα εκπόνησης της Δ.Δ., η οποία 
δύναται να είναι διάφορη της ελληνικής, ανάλογα με το 
θέμα της Δ.Δ., και έπειτα από σχετική απόφαση της Συ¬ 
νέλευσης του Τμήματος Φιλολογίας του Π.Ι. και 

■ ο προτεινόμενος ως επιβλέπων της Δ.Δ., ο οποίος 
ανήκει σε όσους έχουν δικαίωμα επίβλεψης Δ.Δ., σύμ¬ 
φωνα με τα οριζόμενα στο άρθρο 39 του ν. 4485/2017 
και στο άρθρο 8 του παρόντος Κ.Δ.Σ. 

Η αίτηση συνοδεύεται υποχρεωτικά από: 

• αναλυτικό βιογραφικό σημείωμα του υποψηφίου, 

■ υπόμνημα τυχόν ερευνητικής ή/και συγγραφικής, 
επιστημονικής δραστηριότητας, συνοδευόμενο από τα 
σχετικά αποδεικτικά έγγραφα, βεβαιώσεις, ανάτυπα κτλ., 

• αναλυτικό προσχέδιο της προτεινόμενης Δ.Δ, όπου 
δηλώνεται ο προτεινόμενος επιβλέπων της Δ.Δ., 

■ αντίγραφο του Διπλώματος Μεταπτυχιακών Σπου¬ 
δών (Δ.Μ.Σ.) του υποψηφίου, 

• αντίγραφο του Πτυχίου του υποψηφίου, 

• πιστοποιητικά γλωσσομάθειας του υποψηφίου ή δή- 

λωση των γλωσσών στις οποίες επιθυμεί να εξεταστεί, 
σύμφωνα με όσα ορίζονται στην προκήρυξη θέσεων 
υποψήφιων διδακτόρων (βλ. ανωτ.) και τον παρόντα 
Κ.Δ.Σ. 

ΤΟΤΜΗΜΑ 

Η Συνέλευση τουΤμήματος Φιλολογίας του Π.Ι., αφού 
λάβει υπόψη τις αιτήσεις που έχουν υποβληθεί, τις κα¬ 
τηγοριοποιεί με βάση την συνάφεια του ερευνητικού 
αντικειμένου και ορίζει μία Τριμελή Επιτροπή Αξιολό¬ 
γησης ανά κατηγορία αιτήσεων καθώς και τον Πρόεδρο 
της Επιτροπής αυτής. 

Επίσης στην ίδια Συνεδρία της ορίζει επιτροπή εξέ¬ 
τασης και βαθμολόγησης των υποψηφίων στις ξένες 
γλώσσες που, σύμφωνα με την αίτηση υποψηφιότητάς 
τους, επιθυμούν να εξεταστούν. Τα αποτελέσματα των 
εξετάσεων αυτών, με ευθύνη της Γραμματείας του Τμή¬ 
ματος Φιλολογίας του Π.Ι. και το αργότερο εντός δέκα 
(10) ημερών μετά τη σχετική εξέταση, αποστέλλονται 
στην Τριμελή Επιτροπή Αξιολόγησης των υποψηφίων. 

Κάθε Τριμελής Επιτροπή Αξιολόγησης, η οποία αποτε- 
λείται από μέλη Δ.Ε.Π.τουΤμήματος Φιλολογίαςτου Π.Ι., 
αξιολογεί τις υποψηφιότητες σε συνεδρία της την οποία 
συγκαλεί ο Πρόεδρός της, το αργότερο εντός είκοσι (20) 
ημερών μετά την αποστολή σε αυτήν από τη Γραμμα¬ 
τεία του Τμήματος Φιλολογίας του Π.Ι. του φακέλου των 
υποψηφιοτήτων και των αποτελεσμάτων της εξέτασης 
ξενών γλωσσών της προηγούμενης παραγράφου. Στη 
συνέχεια καλεί τους υποψήφιους σε συνέντευξη. 

Κατόπιν, εντός επτά (7) ημερών, η κάθε Επιτροπή 
Αξιολόγησης υποβάλλει στη Συνέλευση του Τμήματος 
Φιλολογίαςτου Π.Ι. αναλυτικό υπόμνημα, στο οποίο ανα¬ 
γράφονται οι λόγοι για τους οποίους ο υποψήφιος γίνεται 
δεκτός ή απορρίπτεται η αίτησή του και ο προτεινόμε- 
νος επιβλέπων, εφόσον αυτός δεν έχει προταθεί από τον 
υποψήφιο. Στα κριτήρια επιλογής συνεκτιμώνται: 

■ ο βαθμός Πτυχίου. Ως υποψήφιοι Διδάκτορες του 
Τμήματος Φιλολογίας του Π.Ι. γίνονται δεκτοί όσοι έχουν 
λάβει το Πτυχίο τους με βαθμό έξι και μισό (6,5) και άνω. 
Σε περίπτωση Πτυχίου που δεν ακολουθεί τη δεκαδική 
κλίμακα, η Επιτροπή Αξιολόγησης προβαίνει στη σχετική 
αντιστοίχιση, με αιτιολογημένη έκθεσή της προς τη Συ¬ 
νέλευση τουΤμήματος Φιλολογίαςτου Π.Ι. και στη βάση 
του Οδηγού Σπουδών του Τμήματος που απένειμε τον 
σχετικό προπτυχιακό τίτλο, 

• ο βαθμός του Διπλώματος Μεταπτυχιακών Σπουδών 
(Δ.Μ.Σ.). Ως υποψήφιοι ΔιδάκτορεςτουΤμήματος Φιλο¬ 
λογίας του Π.Ι. γίνονται δεκτοί όσοι έχουν λάβει Δίπλωμα 
Μεταπτυχιακών Σπουδών (Δ.Μ.Σ.) με βαθμό επτά (7) και 
άνω. Σε περίπτωση Διπλώματος Μεταπτυχιακών Σπου¬ 
δών (Δ.Μ.Σ.) που δεν ακολουθεί τη δεκαδική κλίμακα, η 
Επιτροπή Αξιολόγησης προβαίνει στη σχετική αντιστοίχι- 
ση, με αιτιολογημένη έκθεσή της προς τη Συνέλευση του 
Τμήματος Φιλολογίας του Π.Ι. και στη βάση του Οδηγού 
Σπουδών τουΤμήματοςπου απένειμε τον σχετικό μετα¬ 
πτυχιακό τίτλο, 

• ο μέσος όρος των βαθμών προπτυχιακών και μετα¬ 
πτυχιακών μαθημάτων ειδίκευσης, 

• το αναλυτικό προσχέδιο της Δ.Δ., 

• η γλωσσομάθεια του υποψηφίου (βλ. κατωτ.), 


• η προφορική συνέντευξη. Κατά την προφορική συ¬ 
νέντευξη κρίνεται η εξοικείωση του υποψηφίου με το 
αντικείμενο της προτεινόμενης Δ.Δ. και τη μεθοδολο¬ 
γία της σχετικής έρευνας, ελέγχεται η επιστημονική του 
υποδομή εν γένει, η βιβλιογραφική του ενημέρωση και 
η κριτική ικανότητά του, 

• τυχόν ερευνητική και/ή συγγραφική δραστηριότητα 

Οι υποψήφιοι Διδάκτορες του Τμήματος Φιλολογίας 

του Π.Ι. οφείλουν να γνωρίζουν υποχρεωτικά δύο (2) 
από τις παρακάτω γλώσσες της επιλογής τους: Αγγλική, 
Γαλλική, Γερμανική, Ιταλική, Ισπανική. Η γνώση της ξένης 
γλώσσας τεκμαίρεται ως εξής: 

α) με κατάθεση πιστοποιητικού γλωσσομάθειας (II για 
τη μία από τις 2 και Β2 για τη δεύτερη. 

β) σε περίπτωση απουσίας του ως άνω πιστοποιητικού 
γλωσσομάθειας με εξέταση την οποία διενεργεί το Τμή¬ 
μα Φιλολογίας του Π.Ι., όπως ορίζεται ανωτ. 

Η Συνέλευση τουΤμήματος Φιλολογίας του Π.Ι., αφού 
λάβει τη γνώμη του προτεινόμενου επιβλέποντος, τη 
συνεκτιμά με το υπόμνημα της Επιτροπής Αξιολόγησης 
και εγκρίνει ή απορρίπτει αιτιολογημένα την αίτηση του 
υποψηφίου. Στην εγκριτική απόφαση της Συνέλευσης 
τουΤμήματος Φιλολογίαςτου Π.Ι. ορίζεται και η γλώσσα 
συγγραφής της Δ.Δ, η οποία μπορεί να είναι διάφορη της 
Ελληνικής, μετά από αιτιολογημένη έκθεση της Επιτρο¬ 
πής Αξιολόγησης και του προτεινόμενου επιβλέποντος. 
Η Συνέλευση του Τμήματος Φιλολογίας του Π.Ι., μετά 
από αιτιολογημένη εισήγηση της ως άνω Επιτροπής Αξι¬ 
ολόγησης, δύναται να ορίσει ως προϋπόθεση για την 
εκπόνηση και την ολοκλήρωση της Δ.Δ. υποψηφίων 
πρόσθετες υποχρεώσεις, όπως ενδιάμεσα παραδοτέα, 
την παρακολούθηση ή/και επιτυχή περάτωση μαθήμα¬ 
τος ή μαθημάτων (σε προπτυχιακό ή/και μεταπτυχιακό 
επίπεδο) ή/και να αναθέσει σχετικό με το θέμα της Δ.Δ. 
επιστημονικό έργο και λοιπές υποχρεώσεις. 

Άρθρο 8 

ΕΠΙΒΛΕΨΗ ΔΙΔΑΚΤΟΡΙΚΗΣ ΔΙΑΤΡΙΒΗΣ (Δ.Δ.) 

1. Δικαίωμα επίβλεψης Διδακτορικών Διατριβών 
έχουν τα μέλη Δ.Ε.Π. α' βαθμίδας, αναπληρωτή και 
επίκουρου του Π.Ι. ή άλλου Α.Ε.Ι. ή ερευνητές Α', Β' ή 
Γ' βαθμίδας από ερευνητικά κέντρα του άρθρου 13Α 
του ν. 4310/2014 σε συνδυασμό με τις προβλέψεις του 
άρθρου 39.1 του ν. 4485/2017, συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημίας 
Αθηνών. 

2. Η Συνέλευση του Τμήματος Φιλολογίας του Π.Ι. 
αναθέτει, άμα τη εγκρίσει της αίτησης του υποψηφίου, 
στον προτεινόμενο επιβλέποντα, σύμφωνα με την παρά¬ 
γραφο 3 του άρθρου 38 του ν. 4485/2017, την επίβλεψη 
της Δ.Δ. και ορίζει Τριμελή Συμβουλευτική Επιτροπή, 
με αρμοδιότητα να πλαισιώνει και να υποστηρίζει την 
εκπόνηση και συγγραφή της. 

3. Στην Τριμελή Συμβουλευτική Επιτροπή της προη¬ 
γούμενης παραγράφου μετέχουν ως μέλη ο επιβλέπων 
και δύο ακόμη μέλη Δ.Ε.Π. α' βαθμίδας, αναπληρωτή και 
επίκουρου από το Π.Ι. ή άλλο Α.Ε.Ι. ή καθηγητές αναγνω¬ 
ρισμένων ως ομοταγών ιδρυμάτων της αλλοδαπής, οι 

οποίοι είναι κάτοχοι διδακτορικού διπλώματος, ή ερευ¬ 
νητές των βαθμιδών Α', Β' ή Γ' από ερευνητικά κέντρα 
του άρθρου 13Α του ν. 4310/2014, συμπεριλαμβανομέ¬ 
νων των ερευνητικών κέντρων της Ακαδημίας Αθηνών 
και του Ιδρύματος Ιατροβιολογικών Ερευνών της Ακαδη¬ 
μίας Αθηνών ή από αναγνωρισμένα ερευνητικά κέντρα 
ή ινστιτούτα της αλλοδαπής και έχουν το ίδιο ή συναφές 
γνωστικό αντικείμενο με την υπό κρίση Δ.Δ. Ως μέλη της 
Τριμελούς Συμβουλευτικής Επιτροπής είναι δυνατόν να 
ορίζονται και μέλη Δ.Ε.Π. τα οποία είναι σε άδεια. 

Στην Τριμελή Συμβουλευτική Επιτροπή μετέχει τουλά¬ 
χιστον ένα (1) μέλος Δ.Ε.Π. από τις τρεις πρώτες βαθμί¬ 
δες του Τμήματος Φιλολογίας του Π.Ι. Ως ανώτατο όριο 
επίβλεψης Διδακτορικών Διατριβών ορίζονται οι οκτώ 
(8) ανά μέλος Δ.Ε.Π. του Τμήματος Φιλολογίας του Π.Ι. 

4. Αν για οποιονδήποτε λόγο ο επιβλέπων εκλείψει ή 
διαπιστωμένα αδυνατεί να τελέσει χρέη επιβλέποντος 
για μεγάλο χρονικό διάστημα (πέραν των έξι (6) συνε¬ 
χόμενων μηνών μετά από σχετικό έγγραφο του επιβλέ- 
ποντος καθηγητή ή/και του υποψήφιου Διδάκτορα), η 
Συνέλευση του Τμήματος Φιλολογίας του Π.Ι., εκτιμώ¬ 
ντας τις περιστάσεις, αναθέτει σε άλλον επιβλέποντα 
την επίβλεψη της Δ.Δ., σύμφωνα με όσα ορίζονται στις 
προηγούμενες παραγράφους, έπειτα από αίτηση του 
υποψήφιου Διδάκτορα και τη σύμφωνη γνώμη του νέου 
προτεινόμενου επιβλέποντος. Σε περίπτωση που ο νέος 
προτεινόμενος επιβλέπων δεν συμφωνεί να αναλάβει 
την επίβλεψη της Δ.Δ., ένα από τα άλλα δύο (2) μέλη της 
Τριμελούς Συμβουλευτικής Επιτροπής αναλαμβάνουν 
την επίβλεψη της Δ.Δ. και, εφόσον είναι μέλη Δ.Ε.Π. του 
Τμήματος Φιλολογίας του Π.Ι., ακόμη και καθ' υπέρβα¬ 
ση του μέγιστου αριθμού υποψήφιων Διδακτόρων που 
ορίζεται πως είναι δυνατό να επιβλέπει κάθε επιβλέπων, 
σύμφωνα με όσα ορίζονται στον παρόντα Κ.Δ.Σ. 

5. Αν ο αρχικός επιβλέπων μετακινηθεί σε άλλο Α.Ε.Ι. 
ή Τμήμα του Π.Ι. ή συνταξιοδοτηθεί, συνεχίζει να τελεί 
χρέη επιβλέποντος των Διδακτορικών Διατριβών που 
έχει αναλάβει στο Τμήμα Φιλολογίας του Π.Ι., και ο τίτ¬ 
λος απονέμεται από το Π.Ι., στο οποίο ανήκει το Τμήμα 
Φιλολογίας, όπου ξεκίνησε η εκπόνηση της Δ.Δ. 

6. Με ευθύνη της Γραμματείας του Τμήματος Φιλο¬ 
λογίας του Π.Ι. αναρτώνται στον διαδικτυακό τόπο του 
Τμήματος (νννννν.ρΜΙο^γ.υοί.ςι·), εντός δέκα (10) ημε¬ 
ρών από τη συγκρότηση της Τριμελούς Συμβουλευτι¬ 
κής Επιτροπής κατ'ανώτατο όριο, στην Ελληνική και την 
Αγγλική, το όνομα του υποψήφιου Διδάκτορα, το όνομα 
του επιβλέποντος/των επιβλεπόντων (σε περίπτωση συ- 
νεπίβλεψης) και των λοιπών μελών της Τριμελούς Συμ¬ 
βουλευτικής Επιτροπής, ο τίτλος της εκπονούμενης Δ.Δ. 
και σύντομη περίληψη αυτής. 

Άρθρο 9 

ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ (Δ.Δ.) 

ΜΕ ΣΥΝΕΠΙΒΛΕΨΗ 

Το Τμήμα Φιλολογίας του Π.Ι. είναι δυνατό να συνερ¬ 
γάζεται, σύμφωνα με το άρθρο 43 του ν. 4485/2017, 
με Τμήματα ΑΕΙ, Ερευνητικά Κέντρα και Ινστιτούτα του 
άρθρου 13Α του ν. 4310/2014, όπως αντικαταστάθηκε 
με το άρθρο 12 του ν. 4386/2016 (Α' 83), συμπεριλαμ¬ 


βανομένων των ερευνητικών κέντρων της Ακαδημίας 
Αθηνών και του Ιδρύματος Ιατροβιολογικών Ερευνών 
της Ακαδημίας Αθηνών, για την εκπόνηση Διατριβών 
με συνεπίβλεψη. Στην περίπτωση αυτή, τη διοικητική 
ευθύνη της εκπόνησης της διδακτορικής διατριβής ανα¬ 
λαμβάνει ένα από τα συνεργαζόμενα Ιδρύματα, ορίζεται 
ένας επιβλέπων από κάθε συνεργαζόμενο Ίδρυμα/φο¬ 
ρέα και η εκπόνηση της Δ.Δ. διαρκεί τουλάχιστον εννέα 
(9) εξάμηνα από τον ορισμό των επιβλεπόντων μελών 
Δ.Ε.Π./ερευνητών.Τα σχετικά με τη διαδικασία εκπόνη¬ 
σης της Δ.Δ., από την επιλογή του υποψήφιου διδάκτορα 
έως και την απονομή του Διδακτορικού Τίτλου, καθώς 
και η χορήγηση ενιαίου ή χωριστού τίτλου σε περίπτω¬ 
ση συνεργασίας μεταξύ Ιδρυμάτων, προβλέπονται στο 
οικείο Ε.Π.Σ., που καταρτίζεται από τα συνεργαζόμενα 
Τμήματα/φορείς και εγκρίνεται από την οικεία Σύγκλητο 
και τα συλλογικά όργανα διοίκησης των Ερευνητικών 
Κέντρων. Με απόφαση του Υπουργού Παιδείας, Έρευνας 
και Θρησκευμάτων, που δημοσιεύεται στην Εφημερί¬ 
δα της Κυβερνήσεως, καθορίζεται κάθε σχετικό θέμα 
σχετικά με την εκπόνηση διδακτορικών διατριβών με 
συνεπίβλεψη με αναγνωρισμένα ως ομοταγή Ιδρύματα 
ή ερευνητικά κέντρα και ινστιτούτα της αλλοδαπής. 

Στην περίπτωση συνεπίβλεψηςΔ.Δ., στην Τριμελή Συμ¬ 
βουλευτική Επιτροπή συμμετέχουν οι δύο επιβλέποντες 
και ένα μέλος που έχει μία από τις ιδιότητες που προβλέ- 
πονται στην παρ. 2 του άρθρου 39 του ν. 4485/2017, με 
την τήρηση σε κάθε περίπτωση του τελευταίου εδαφίου 
της παραγράφου αυτής. 

Άρθρο 10 

ΔΙΑΔΙΚΑΣΙΑ ΕΚΠΟΝΗΣΗΣ 

Ο υποψήφιος Διδάκτορας, κάθε έτος από την 1 η έως 
την 30η Απριλίου, παρουσιάζει προφορικά και υποβάλ¬ 
λει και εγγράφως αναλυτικό υπόμνημα ενώπιον της 
Τριμελούς Συμβουλευτικής Επιτροπής σχετικά με την 
πρόοδο της διδακτορικής του Διατριβής. Αντίγραφο του 
υπομνήματος καθώς και σχόλια επ' αυτού από τον επι- 
βλέποντα και/ή την Τριμελή Συμβουλευτική Επιτροπή, 
όπως και εκθέσεις προόδου, σύμφωνα με όσα ορίζονται 
στον παρόντα Κ.Δ.Σ. (βλ. κατωτ.), καταχωρίζονται, με 
ευθύνη της Γραμματείας του Τμήματος Φιλολογίας του 
Π.Ι, στον ατομικό φάκελο του υποψήφιου Διδάκτορα. 

Αναλυτικότερα: 

ί) Τον πρώτο χρόνο ο υποψήφιος, σε συνεργασία με 
τον επιβλέποντα και τη Συμβουλευτική Επιτροπή, εντο¬ 
πίζει και εξοικειώνεται με τις βασικές βιβλιογραφικές 
πηγές του αντικειμένου της έρευνάς του. Διατυπώνει 
πληρέστερη πρόταση της Δ.Δ., που περιλαμβάνει ανά¬ 
λυση του θέματος που θα ερευνηθεί (ή μια πρώτη μορ¬ 
φή ενός κεφαλαίου), και αναλυτικό σχεδιάγραμμα της 
συνολικής οργάνωσης της Δ.Δ., καθώς και τη βασική 
βιβλιογραφία. Η πλήρης πρόταση κατατίθεται στον οι¬ 
κείο Τομέα, ο οποίος τη διαβιβάζει στη Συνέλευση του 
Τμήματος Φιλολογίας του Π.Ι. 

ϋ) Ο υποψήφιος συνεργάζεται τουλάχιστον δύο φορές 
τον χρόνο με τα μέλη της Συμβουλευτικής Επιτροπής 
και υποβάλλει σε αυτήν κάθε χρόνο υπόμνημα για την 
πορεία της έρευνάς του (βλ. ανωτ.). Η Συμβουλευτική 

Επιτροπή μπορεί να ζητεί από τον υποψήφιο να παρου¬ 
σιάζει κάθε χρόνο σε ανοικτό σεμινάριο μέρος της εργα¬ 
σίας του. Σε συνεννόηση με τη Συμβουλευτική Επιτροπή 
ενδέχεται επίσης να κληθεί ο υποψήφιος να παρακο¬ 
λουθήσει πρόσθετα σεμινάρια στον χώρο της ειδικό¬ 
τητάς του ή να διεξαγάγει επιτόπιες έρευνες σε αρχεία, 
βιβλιοθήκες στην Ελλάδα ή το εξωτερικό. Ο υποψήφιος 
Διδάκτορας μπορεί επίσης να παρακολουθήσει για ένα 
χρονικό διάστημα σεμινάρια σε Πανεπιστήμια του εξω¬ 
τερικού (μέσω του Προγράμματος ΕΓ35ΐηυ5+κλπ.). 

ίίί) Εκθέσεις προόδου για τους υποψήφιους Διδάκτο¬ 
ρες: 

α) Οι εκθέσεις προόδου από τις αρμόδιες Συμβου¬ 
λευτικές Επιτροπές για τους υποψήφιους Διδάκτορες 
υποβάλλονται στη Γραμματεία του Τμήματος Φιλολογίας 
του Π.Ι. κατά το μήνα Μάιο και έως τις 20 Ιουνίου κάθε 
ακαδημαϊκού έτους. 

β) Οι εκθέσεις προόδου συζητούνται στη Συνέλευση 
τουΤμήματοςΦιλολογίαςτου Π.Ι. ύστερα από εισήγηση 
του σχετικού Τομέα. 

γ) Οι υποψήφιοι Διδάκτορες και οι Τριμελείς Συμβου¬ 
λευτικές Επιτροπές ενημερώνονται από τη Γραμματεία 
τουΤμήματος Φιλολογίαςτου Π.Ι. αμέσως από την αρχή 
για τον ελάχιστο και μέγιστο χρόνο εκπόνησης της Δ.Δ. 
καθώς και για την υποχρέωσή τους ως προς τη σύνταξη 
της ετήσιας έκθεσης προόδου. 

Άρθρο 11 

ΑΞΙΟΛΟΓΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ (Δ.Δ.) 

Μετά την ολοκλήρωση της συγγραφής της Δ.Δ. ο 
υποψήφιος Διδάκτορας υποβάλλει αίτηση στην Τριμε¬ 
λή Συμβουλευτική Επιτροπή, διά της Γραμματείας του 
Τμήματος Φιλολογίας του Π.Ι., για δημόσια υποστήριξη 
και αξιολόγηση της Διατριβής. 

Η Τριμελής Συμβουλευτική Επιτροπή αιτιολογημένα 
εγκρίνει ή απορρίπτει την αίτηση. Αν ηΤριμελήςΣυμβου- 
λευτική Επιτροπή αποδεχθεί την αίτηση του υποψηφίου, 
τότε συντάσσει αναλυτική Εισηγητική Έκθεση και την 
υποβάλλει στη Συνέλευση του Τμήματος Φιλολογίας του 
Π.Ι., πιστοποιεί την ολοκλήρωση της Δ.Δ. και αιτείται τον 
ορισμό επταμελούς Εξεταστικής Επιτροπής για την κρί¬ 
ση της. Σε περίπτωση που η Τριμελής Συμβουλευτική 
Επιτροπή δεν εγκρίνει την αίτηση του υποψήφιου Δι¬ 
δάκτορα για δημόσια υποστήριξη και αξιολόγηση της 
Διατριβής του, υποχρεούται να του παράσχει αναλυτι¬ 
κές παρατηρήσεις και σχόλια, με σκοπό τη βελτίωση της 
επιστημονικής ποιότητας της Διατριβής του, καθώς και 
ακριβές χρονοδιάγραμμα εντός του οποίου ο υποψήφιος 
οφείλει να επεξεργαστεί τη Διατριβή του, στη βάση των 
σχετικών παρατηρήσεων και σχολίων της Επιτροπής. 

Η Συνέλευση τουΤμήματος Φιλολογίαςτου Π.Ι., μετά 
από την κατάθεση θετικής Εισήγησης της Τριμελούς 
Συμβουλευτικής Επιτροπής, ορίζει επταμελή Εξετα¬ 
στική Επιτροπή για την αξιολόγηση και βαθμολόγηση 
της Δ.Δ. του υποψήφιου Διδάκτορα. Στην επταμελή 
Εξεταστική Επιτροπή μετέχουν τα μέλη της Τριμελούς 
Συμβουλευτικής Επιτροπής, εκτός από τα αφυπηρετή- 
σαντα μέλη αυτής, και τέσσερα (4) επιπλέον μέλη που 
πληρούν τα κριτήρια του άρθρου 39 παρ. 2 β' εδάφιο του 


ν. 4485/2017 και έχουν την ίδια ή συναφή ειδικότητα με 
το επιστημονικό πεδίο της Δ.Δ. Η Τριμελής Συμβουλευ¬ 
τική Επιτροπή έχει δικαίωμα πρότασης προς το Τμήμα 
Φιλολογίαςτου Π.Ι. όσον αφορά στη σύνθεση της επτα¬ 
μελούς Εξεταστικής Επιτροπής. 

Κατά τη συγκρότηση της επταμελούς Εξεταστικής Επι¬ 
τροπής, τα αφυπηρετήσαντα μέλη της Τριμελούς Συμ¬ 
βουλευτικής Επιτροπής αντικαθίστανται από ισάριθμα, 
νέα μέλη που πληρούν τα κριτήρια του άρθρου 39 παρ. 
2 β'εδάφιο του ν. 4485/2017. Τα αφυπηρετήσαντα μέλη 
διατηρούν το δικαίωμά τους να είναι παρόντα κατά τη 
διαδικασία δημόσιας παρουσίασης, αξιολόγησης και 
βαθμολόγησης της Δ.Δ. με δικαίωμα λόγου. Δεν έχουν 
ωστόσο δικαίωμα ψήφου. Μέλη Δ.Ε.Π. σε άδεια δύνανται 
να συμμετάσχουν ως μέλη της επταμελούς Εξεταστικής 
Επιτροπής. 

Μετά τον ορισμό της επταμελούς Εξεταστικής Επιτρο¬ 
πής, ο υποψήφιος καταθέτει στη Γραμματεία του Τμή¬ 
ματος Φιλολογίας του Π.Ι. επτά (7) αντίτυπα της Δ.Δ., τα 
οποία η Γραμματεία φροντίζει να παραδοθούν στα μέλη 
της επταμελούς εξεταστικής επιτροπής. 

Η Δ.Δ., εντός μηνός από τον ορισμό της επταμελούς 
Εξεταστικής Επιτροπής κατ'ανώτατο όριο, υποστηρίζε¬ 
ται από τον υποψήφιο Διδάκτορα δημόσια, επί σαράντα 
πέντε (45) λεπτά, ενώπιον της επταμελούς Εξεταστικής 
Επιτροπής. Η σχετική πρόσκληση, με ευθύνη της Γραμμα¬ 
τείας του Τμήματος Φιλολογίαςτου Π.Ι., γνωστοποιείται 
τουλάχιστον οκτώ (8) ημέρες πριν από την ημέρα της 
δοκιμασίας. 

Η διαδικασία της δημόσιας υποστήριξης προϋποθέ¬ 
τει τη φυσική παρουσία τουλάχιστον των τεσσάρων (4) 
μελών της επταμελούς Εξεταστικής Επιτροπής, ενώ τα 
λοιπά μέλη μπορούν να συμμετέχουν και μέσω τηλε¬ 
διάσκεψης. Ο υποψήφιος απαντά στα ερωτήματα και 
αντιμετωπίζει τις κριτικές παρατηρήσεις των μελών της 
επταμελούς Εξεταστικής Επιτροπής. 

Στη συνέχεια ο υποψήφιος και το ακροατήριο αποχω¬ 
ρούν, ενώ η επταμελής Εξεταστική Επιτροπή συνεδρι¬ 
άζει χωρίς την παρουσία τρίτων με εξαίρεση τα τυχόν 
αφυπηρετήσαντα μέλη της Τριμελούς Συμβουλευτικής 
Επιτροπής, με σκοπό να κρίνει τη Διατριβή ως προς την 
ποιότητα, την πληρότητα, την πρωτότυπη σκέψη και την 
συμβολή της στην επιστήμη, και με βάση τα κριτήρια 
αυτά διατυπώνει την αξιολόγησή της και τη βαθμολογεί. 
Η Δ.Δ. εγκρίνεται με πλειοψηφία πέντε (5) μελών της 
επταμελούς Εξεταστικής Επιτροπής κατ' ελάχιστο και 
συντάσσεται σχετικό Πρακτικό με ευθύνη της Γραμμα¬ 
τείας του Τμήματος Φιλολογίας του Π.Ι. Το Πρακτικό, 
υπογεγραμμένο από το σύνολο των συμμετεχόντων 
στη διαδικασία της αξιολόγησης και βαθμολόγησης 
της Δ.Δ. μελών της επταμελούς Εξεταστικής Επιτροπής, 
διαβιβάζεται, σε αποκλειστική προθεσμία (10) ημερών 
από τη σύνταξή του την ημέρα της δοκιμασίας, διά της 
Γραμματείας, προς τη Συνέλευση του Τμήματος Φιλο¬ 
λογίας του Π.Ι. για τη διαδικασία της αναγόρευσης Σε 
περίπτωση που το σχετικό Πρακτικό υπογράφεται από 
τέσσερα (4) μέλη της επταμελούς Εξεταστικής Επιτροπής 
και η σχετική Εισηγητική Έκθεση φέρει την υπογραφή 
του πέμπτου μέλους, ο Διδακτορικός Τίτλος χορηγείται 




9358 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'787/07.03.2018 


εγκύρως (ν. 4186/2013, άρθρο 39, παρ. 18). Στο πρακτικό 
καταχωρίζονται συνοπτικά οι παρατηρήσεις της επτα- 
μελούς Εξεταστικής Επιτροπής και η τελική πρόταση με 
τον βαθμό που έλαβε η Δ.Δ. 

Η Δ.Δ. βαθμολογείται με βάση την κάτωθι βαθμολο¬ 
γική κλίμακα: 

• Άριστα με διάκριση (μόνο με ομόφωνη απόφαση της 
επταμελούς Εξεταστικής Επιτροπής) 

•Άριστα 

• Αίαν Καλώς 

• Καλώς 

Μετά την έγκριση της Δ.Δ. και την πιστοποίηση εκ μέ¬ 
ρους τηςΤριμελούς Συμβουλευτικής Επιτροπής, με έγγρα¬ 
φό της προς τη Γραμματεία του Τμήματος Φιλολογίας του 
Π.Ι., της ολοκλήρωσης πιθανών διορθώσεων, ο υποψήφι¬ 
ος καταθέτει στη Γραμματεία του Τμήματος Φιλολογίας 
του Π.Ι. τα είκοσι (20) αντίτυπα που προβλέπονται. 

Αντίτυπα της Δ.Δ. αποστέλλονται στο Κέντρο Τεκμη¬ 
ρίωσης του Ε.Ι.Ε., στην Εθνική Βιβλιοθήκη, στο Τμήμα 
Δημοσιευμάτων του Π.Ι., στη Βιβλιοθήκη του Π.Ι., στον 
Τομέα εκπόνησης της Διατριβής, στις Βιβλιοθήκες των 
Τμημάτων Φιλολογίας της χώρας, και στα μέλη της Τρι¬ 
μελούς Συμβουλευτικής και της επταμελούς Εξεταστικής 
Επιτροπής (από ένα αντίτυπο). 

Δομή Δ.Δ. 

Μετά την ολοκλήρωση της έρευνας, στη διδακτορική 
διατριβή ως βιβλίο αναγράφονται: 

• Στο εξώφυλλο: Πανεπιστήμιο Ιωαννίνων, Σχολή, 
Τμήμα, Τομέας.Τίτλος διατριβής, όνομα, επώνυμο συγ¬ 
γραφέα, ο χαρακτηρισμός διδακτορική διατριβή, τόπος 
συγγραφής και έτος δημοσίευσης. 

• Μετά το εξώφυλλο ακολουθεί ένα φύλλο κενό και 
στο επόμενο φύλλο (εσώφυλλο) επαναλαμβάνεται το 
κείμενο του εξωφύλλου. 

• Νομική κατοχύρωση του Τμήματος Φιλολογίας: «Η 
έγκριση της διδακτορικής διατριβής από το Τμήμα Φι¬ 
λολογίας του Πανεπιστημίου Ιωαννίνων δεν υποδηλώ¬ 
νει αποδοχή των γνωμών του συγγραφέα» (Ν. 5343/32, 
άρθρο 202, παρ. 2). 

• Όνομα και τίτλος του επιβλέποντος και των δύο λοι¬ 
πών μελών της τριμελούς συμβουλευτικής επιτροπής με 
τους τίτλους τους σε χωριστή σελίδα. 

• Ονόματα και τίτλοι των μελών της επταμελούς εξε¬ 
ταστικής επιτροπής στην ίδια σελίδα. 

• Αφιέρωση, αν υπάρχει, σε χωριστή σελίδα. 

• Πρόλογος. 

• Ευχαριστίες. 

• Περίληψη στην ελληνική (1-2 σελίδες). 

• Πίνακας περιεχομένων. 

• Εισαγωγή: ιστορική αναδρομή, πλήρης βιβλιογρα¬ 
φική ανασκόπηση, σκοπός της ερευνητικής εργασίας 
και μέθοδοι. 

• Ανάπτυξη του θέματος. 

• Συμπεράσματα. 

• Περίληψη με εκτενή ανάλυση της διατριβής κατά 
προτίμηση στην αγγλική, και εναλλακτικά στη γαλλική 
ή γερμανική, όπου δίδεται ο τίτλος της διατριβής και το 
ονοματεπώνυμο του υποψήφιου διδάκτορα στην αντί¬ 
στοιχη γλώσσα. 


• Βιβλιογραφία, κατά την Αππθθ ΡΓιίΙοΙοιψςΐυθ, το λεξι¬ 
κό Ι_5ϋ9 (ή το ΟΙβγθ) και τον Κανονισμό της Επετηρίδας 
Δωδώνη, με όλα τα ονόματα των συγγραφέων με τη σει¬ 
ρά που αναγράφονται στο άρθρο ή βιβλίο, με πλάγια 
γράμματα ο τίτλος του περιοδικού ή του βιβλίου, και με 
εισαγωγικά ο τίτλος του άρθρου· στη βιβλιογραφία πε¬ 
ριλαμβάνεται η αρίθμηση της πρώτης και της τελευταίας 
σελίδας του άρθρου. 

Σχήμα Δ.Δ. 

•Το εξώφυλλο είναι σκληρό χαρτί άριστης ποιότητας 
κυανού χρώματος. 

• Το κείμενο της διδακτορικής διατριβής πρέπει να 
είναι ευανάγνωστο και τυπωμένο στην μία πλευρά του 
φύλλου. 

• Το κείμενο της τυπωμένης σελίδας έχει έκταση 15 
εκ. επί 23 εκ., με διάστιχο σε μεσαίο μέγεθος (1.5), με 
γράμματα 12άρια, και με σύμβολα τυπωμένα. 

• Η σελιδαρίθμηση μέχρι την ελληνόφωνη περίληψη 
είναι λατινική, και το υπόλοιπο μέρος αραβική. 

Ο αριθμός των σελίδων ευρίσκεται στο κέντρο του 
άνω περιθωρίου. 

• Οι σημειώσεις τοποθετούνται στο τέλος κάθε σελίδας, 
με συνεχόμενη αρίθμηση κατά κεφάλαιο. 

•Τα σχήματα είναι καλλιτεχνικά σχεδιασμένα. 

• Οι εικόνες είναι ευδιάκριτες. 

• Υπάρχει συνάφεια μεταξύ σελίδας και κειμένου, σχη¬ 
μάτων, εικόνων και πινάκων. 

• Η εκτύπωση είναι σε χαρτί καλής ποιότητας. 

• Η βιβλιοδεσία έχει γίνει έτσι, ώστε η διατριβή να είναι 
εύχρηστη στον αναγνώστη. 

Άρθρο 12 
ΑΝΑΓΟΡΕΥΣΗ ΚΑΙ 
ΚΑΘΟΜΟΛΟΓΗΣΗ ΔΙΔΑΚΤΟΡΩΝ 

Η Συνέλευση του Τμήματος Φιλολογίας του Π.Ι. ανα¬ 
γορεύει και καθομολογεί τον υποψήφιο διδάκτορα 
σε δημόσια Συνεδρία του Τμήματος. Ο Πρόεδρος του 
Τμήματος αναγιγνώσκει ενώπιον της Συνέλευσης του 
Τμήματος Φιλολογίας του Π.Ι. το Πρακτικό της επιτυχούς 
ολοκλήρωσης της δημόσιας δοκιμασίας και αξιολόγησης 
της Δ.Δ.. Ακολουθεί η αναγόρευση και καθομολόγηση 
του υποψηφίου σε Διδάκτορα του Τμήματος. Στην εν 
λόγω Συνεδρίαση της Συνέλευσης του Τμήματος Φιλο¬ 
λογίας του Π.Ι. παρίσταται ο Πρύτανης ή ο Αντιπρύτανης, 
ο επιβλέπων καθηγητής, δυνητικά δε και ο Κοσμήτορας. 

Η τελετή διενεργείται τρεις (3) φορές ανά ακαδημαϊκό 
έτος, σε τακτικές Συνεδρίες της Συνέλευσης του Τμή¬ 
ματος Φιλολογίας του Π.Ι. Η τελετή αναγόρευσης και 
καθομολόγησης και το τυπικό της, όπως και ο τύπος του 
Διδακτορικού Διπλώματος, ορίζονται από σχετικές απο¬ 
φάσεις της Συγκλήτου του Π.Ι. 

Ο υποψήφιος Διδάκτορας του Τμήματος Φιλολογίας 
του Π.Ι. καθομολογεί τον κάτωθι όρκο: 

Επειδή ή διάσημος των Φιλοσόφων Σχολή, τού Πρυ- 
τάνεως έπινεύοντος, εις τούς έαυτής διδάκτορας τοϋ 
Τμήματος Φιλολογίας ήξίωσε δοκιμάσαι με, αυτή τε καί 
τη Πρυτανεία δημοσία πίστιν δίδωμι τήνδε: 

«Τής μέν έπιστήμης ώς οΐόν τε μάλιστα έν τω βίω 
έπιμελήσεσθαι κάπί τό τελειότερον αυτήν προαγαγεϊν 

καί άγλάίσαι όεί πειράσεσθαι μηδέ χρήσεσθαι ταύτη 
έπί χρηματισμώ ή κενού κλέους Θήρα, άλλ’ έφ’ ώ αν 
τής θείας άληθείας τό φως προσωτέρω διαχεόμενον 
όεί πλείοσιν έτταυγάζη, παν δέ ποιήσειν προθύμως 
δ,τι αν μέλλη ές εύσέβειαν οϊσειν καί κόσμον ήθών καί 
σεμνότητα τρόπων μηδέ τής των άλλων διδασκαλίας 
σύν αβελτηρία κατεπιχειρήσειν ποτέ κενοσόφως περ- 
περευόμενος (περπερευομένη) καί τά έκείνοις δεδογ- 
μένα κατασοφιστεύειν πειρώμενος (πειρωμένη) μηδ’ 
έθελήσειν τάναντία ών αύτός (αύτή) γιγνώσκω διδάσκειν 
μηδέ καπηλεύειν τήν έπιστήμην καί τό αξίωμα του των 
Μουσών θιασώτου αίσχύνειν τή τών ήθών ακοσμία. 

Ταύτην μοι τήν έπαγγελίαν έπιτελοϋντι (έπιτελούση), 
εϊη μοι τόν Θεόν αρωγόν κτήσασθαι έν τώ βίω». 

Ο υποψήφιος διδάκτορας, πριν από την αναγόρευση 
και καθομολόγησή του από τη Συνέλευση του Τμήμα¬ 
τος Φιλολογίας του Π.Ι., δύναται να αιτηθεί βεβαίωσης 
επιτυχούς Δοκιμασίας. Στον Διδάκτορα απονέμεται Δι¬ 
δακτορικό Δίπλωμα σε μεμβράνη και αποδεικτικό Διδα¬ 
κτορικού Διπλώματος. Το Διδακτορικό Δίπλωμα φέρει τις 
υπογραφές του Πρύτανη, του Προέδρου και του Προϊ¬ 
σταμένου της Γραμματείας του Τμήματος Φιλολογίας 
του Π.Ι., καθώς και τη σφραγίδα του Π.Ι. 

Άρθρο 13 
ΛΟΓΟΙ ΔΙΑΓΡΑΦΗΣ 

Η Συνέλευση του Τμήματος Φιλολογίας του Π.Ι., μετά 
από πλήρως αιτιολογημένη εισήγηση της Τριμελούς 
Συμβουλευτικής Επιτροπής της υπό εκπόνηση Δ.Δ., 
δύναται να αποφασίσει τη διαγραφή υποψήφιου Δι¬ 
δάκτορα. Στη σχετική απόφαση διαγραφής εκτίθενται 
αναλυτικά και τεκμηριώνονται οι λόγοι διαγραφής. Δύο 
(2) συνεχόμενες, ετήσιες, αρνητικές εκθέσεις προόδου 


που καταδεικνύουν την ανεπαρκή παραγωγή έργου εκ 
μέρους του υποψήφιου Διδάκτορα τεκμηριώνουν επαρ¬ 
κή λόγο διαγραφής. 

Ο υποψήφιος Διδάκτορας διαγράφεται επίσης με από¬ 
φαση της Συνέλευσης του Τμήματος Φιλολογίας του Π.Ι., 
έπειτα από σχετική αίτησή του. 

Άρθρο 14 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 

Τ ο σύνολο των υποψηφίων Διδακτόρων του Τ μήματος 
Φιλολογίας του Π.Ι., μετά από την έγκριση του παρό¬ 
ντος Κ.Δ.Σ., υπόκεινται στις διατάξεις του ν. 4485/2017 
και στον παρόντα Κ.Δ.Σ. Οι διατάξεις του ν. 4485/2017 
εφαρμόζονται και για τους υποψήφιουςΔιδάκτορεςτου 
Τμήματος Φιλολογίας του Π.Ι. που έχουν γίνει δεκτοί πριν 
από την έναρξη ισχύος του παρόντος νόμου, εφόσον 
δεν έχει οριστεί, κατά την έναρξη ισχύος του παρόντος 
νόμου, η επταμελής Εξεταστική Επιτροπή του άρθρου 
41 του ν. 4485/2017 (άρθρο 85, παρ. 5 του ν. 4485/2017). 

Οι υποψήφιοι Διδάκτορες του Τμήματος Φιλολογίας 
του Π.Ι., οι οποίοι, κατά την έναρξη ισχύος του παρόντος 
Κ.Δ.Σ., έχουν υπερβεί το προβλεπόμενο ανώτατο χρονι¬ 
κό διάστημα για την ολοκλήρωση και υποστήριξη της 
Δ.Δ. τους, οφείλουν να ολοκληρώσουν τη συγγραφή της 
Δ.Δ. εντός διετίας από την έναρξη ισχύος του παρόντος 
Κ.Δ.Σ. και να αιτηθούν τη δημόσια δοκιμασία και αξιο¬ 
λόγησή τους σύμφωνα με τα οριζόμενα στο άρθρο 11 
του παρόντος Κ.Δ.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΓΕΩΡΓΙΟΣ ΚΑΨΑΛΗΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐρά€$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















